Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 356/11/8802	Košice I, 13.1.2012
EEČ : 2-63-6-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v Košiciach a inde v dobe od mesiaca január 2011 do mesiaca jún 2011 si neplní vyživovaciu povinnosť voči svojmu synovi XXXXX, nar. XXXXX a v dobe od mesiaca január 2011 až doposiaľ si neplní svoju vyživovaciu povinnosť voči svojim deťom XXXXX, nar. XXXXX a XXXXX, nar. XXXXX, ktorí sú toho času umiestnení v Detskom domove v Košickej Novej Vsi, hoci mu táto vyplýva priamo zo zákona o rodine a z rozsudku Okresného súdu XXXXX XXXXX sp. zn. XXXXX zo dňa XXXXX, právoplatný dňa XXXXX v ktorom je zaviazaný prispievať na výživu XXXXX sumou 30% zo sumy životného minima, vždy do 30-tého dňa v mesiaci na účet Detského domova XXXXX a z rozsudku Okresného súdu XXXXX XXXXX, sp. zn. XXXXX zo dňa XXXXX, právoplatný dňa XXXXX, v ktorom je zaviazaný prispievať na výživu XXXXX a XXXXX sumou 30% zo sumy životného minima na každé dieťa, vždy do 30-tého dňa v mesiaci  vopred na účet Detského domova XXXXX, čím takto dlhuje na výživnom Detskému domovu v Košickej Novej Vsi sumu 697,38 €
Právna veta:
pretože obvinený nebol v čase činu pre nepríčetnosť trestne zodpovedný.

Odôvodnenie:
	Uznesením policajta OO PZ XXXXX - XXXXX zo dňa 03.06.2011 sp. zn. ORP-2198/DH-KE-2011 bolo začaté trestné stíhanie a následne uznesením zo dňa 20.08.2011 vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona, ktorého sa dopustil tak, ako je to uvedené vo výrokovej časti tohto uznesenia.

V priebehu vyšetrovania bol znalcami z odboru psychiatria vyhotovený znalecký posudok na vyšetrenie duševného stavu obvineného XXXXX, z ktorého vyplýva, že obvinený v čase spáchania skutku trpel a aj toho času trpí na duševnú chorobu, ide o organický psychosyndróm ťažkého stupňa na podklade opakovaných náhlych príhod mozgovo-cievnych. Obvinený v čase spáchania skutku nebol schopný rozpoznať protiprávnosť svojho konania a nebol schopný svoje konanie ovládať, teda nie je schopný chápať zmysel trestného konania. Jeho pobyt na slobode z hľadiska psychiatrického je pre spoločnosť nebezpečný. Ochranné psychiatrické liečenie nesplní svoj účel, ide o stav trvalý, ktorý nie je možné liečbou ovplyvniť. Obvinený nie je schopný sa postarať sám o seba a vyžaduje pobyt v zariadení sociálnej starostlivosti. 

Obvinený sa v súčastnej dobe nachádza v objekte Arcidiecéznej charity - XXXXX 

Podľa § 215 ods. 1 písm. e / Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	S poukazom na všetky uvedené skutočnosti, bolo potrebné rozhodnúť v zmysle výrokovej časti tohto uznesenia a trestné stíhanie podľa § 215 ods. 1 písm. e /  Trestného poriadku zastaviť.   

Poučenie:
P o u č e n i e : Proti tomuto uzneseniu je prípustná sťažnosť, ktorú možno podať do troch dní od  jeho  oznámenia  na  Krajskú  prokuratúru  v  Košiciach  prostredníctvom tunajšej prokuratúry.
                            Sťažnosť má odkladný účinok. 

Mgr. Jozef Stanko
prokurátor